Safet Mujić

**Safet Mujić** (Mostar, 23. marta, 1908 - Zabrđe, Hadžići, 28. avgust 1943), bio je jugoslavenski partizan i Narodni heroj Jugoslavije.

## Biografija 
Osnovnu školu i gimnaziju je završio u Mostaru, a Medicinski fakultet u Beogradu. Poslije završenih studija, vratio se u Mostar i radio je kao ljekar.  Uporedo sa ljekarskim poslom, on je i politički djelovao među intelektualcima, a posebno među Bošnjacima. Bio je i odbornik u Fudbalskom klubu Velež.

## U Mostarskom bataljonu 
Prva naoružana grupa od 22 borca, pod rukovodstvom Safeta Mujića i Muje Pašića, 17. jula 1941. krenula je iz Mostara. Na padini planine Velež kod Jarac-kuku, za vrijeme odmora, grupu su napale ustaše i vratili su se u Mostar. Po naređenju Svetozara Vukmanovića Tempa, člana Politbiroa CK KPJ i Vrhovnog štaba, Mujić i Pašić su isključeni iz KPJ.

Safet Mujić je nakon toga često bio tražen od okupatora i njihovih saradnika, pa je živio u ilegali. Neposredno pred posljednji odlazak od kuće, jedva je izmakao ustašama koji su bili došli u njegovu kuću s namjerom da ga uhapse. On ih je zamolio da ga sačekaju dok se obrije, pa je kroz druga vrata pobjegao do rijeke Radobolje i dalje se skrio. Malo kasnije se vratio, došao je do roditelja s kojima se pozdravio i zbog dalje sigurnosti otišao od kuće i nikad se nije vratio.

U Mostarski bataljon je dolašao iz Mostara krajem novembra. Organizovao je bolnicu na Borcima u Šantića vili u kojoj su radile djevojke sa završenim kursom za bolničarke u Mostaru. Svaka četa imala je i vlastiti sanitet koji se brinuo o zbrinjavanje ranjenika i bolesnika u četnim ambulantama. Uvedeno je redovno pranje veša, kupanje boraca i parenje odjeće u "partizanskoj buradi". Posebna pažnja je uvedena higijeni hrane. Bolnica i četne ambulante pružale su pomoć i bolesnim mještanima. Mujić je održavao sastanke i sa ženama po selima objašnjavajući im značaj higijene u porodici, prilikom porođaja i za vrijeme odgoja djece. Rasla je i sigurnost boraca koji su znali da ih ima ko liječiti u slučaju ranjavanja, što je ojačalo opšte borbeno raspoloženje bataljona i naroda.

Krajem jula 1942. Peta crnogorska brigada i Hercegovački odred iz rejona Zelengore krenuli su sa proleterskim jedinicama u pohod prema Bosanskoj krajini. U selu Zabrđe kod Hadžića, 28. avgusta 1942. godine, Odred je upao u okršaj s Nemcima, koji su koncentrično napadali iz pravca Kiseljaka i Pazarića. U ovoj borbi, mitraljeski rafal je pogodio jednu stariju ženu, koja je sa partizanima krenula sa Zelengore. Pod jakom neprijateljskom vatrom, dr Safet Mujić je na brisanom prostoru, sa crvenom maramom u ruci potrčao da ranjenoj ženi ukaže pomoć. Nijemci se na to nisu obazirali, mitraljeskim rafalom su otvorili vatru i Mujić je smrtno stradao.

Njegovi posmrtni ostaci su poslije rata sahranjeni na Partizanskom groblju u Mostaru.

Ukazom predsednika Federativne Narodne Republike Jugoslavije Josipa Broza Tita, 24. jula 1953. godine, proglašen je za narodnog heroja

Kantonalna bolnica dr.Safet Mujić u Mostaru nosi njegovo ime.

## Literatura 
* 

## Reference 
Kategorija:Rođeni 1915.
Kategorija:Umrli 2002.
Kategorija:Biografije, Mostar
Kategorija:Bosanskohercegovački partizani
Kategorija:Jugoslavenski partizani
Kategorija:Bosanskohercegovački komunisti
Kategorija:Jugoslavenski komunisti